|  |  |  |  |
| --- | --- | --- | --- |
|  |  | | |
| ΕΛΛΗΝΙΚΗ ΔΗΜΟΚΡΑΤΙΑΥΠΟΥΡΓΕΙΟ ΠΑΙΔΕΙΑΣ & ΘΡΗΣΚΕΥΜΑΤΩΝ **ΠΕΡΙΦ/ΚΗ Δ/ΝΣΗ Α/ΘΜΙΑΣ & Β/ΘΜΙΑΣ ΕΚΠ/ΣΗΣ ΙΟΝΙΩΝ ΝΗΣΩΝ** | **Κέρκυρα, 23-3-2020**  **Αρ. Πρωτ.: 194** | | |
|  |  | **ΠΡΟΣ:** | **Σχολικές Μονάδες Π.Ε. & Δ.Ε. Κέρκυρας**  **(δια μέσου των Δ/νσεων Π.Ε. & Δ.Ε. Κέρκυρας)** |
| ΚΕΝΤΡΟ ΕΚΠΑΙΔΕΥΤΙΚΗΣ ΚΑΙ ΣΥΜΒΟΥΛΕΥΤΙΚΗΣ ΥΠΟΣΤΗΡΙΞΗΣ **(Κ.Ε.Σ.Υ.) ΚΕΡΚΥΡΑΣ** |  |
|  |  | **ΚΟΙΝ.:** | **Περιφερειακή Διεύθυνση Π.Ε. & Δ.Ε. Ιονίων Νήσων** |
| Ταχ. Δ/νση: Βελισσαρίου 30, Κέρκυρα, Τ.Κ. 491 00 |  |
| Πληροφορίες: Ελένη Μαλαχά |  |
| Τηλ.: 2661081055, 2661081056 |  |
| Fax: 2661081043 |  |
| E-mail: mail@kesy.ker.sch.gr |  |

**ΘΕΜΑ: «Παροχή Συμβουλευτικής και ψυχολογικής υποστήριξης»**

Ανακοινώνεται ότι, στο **Κέντρο Εκπαιδευτικής και Συμβουλευτικής Υποστήριξης Κέρκυρας** λειτουργεί **Τηλεφωνική Γραμμή Βοήθειας**, στα τηλέφωνα 2661081055 και 2661081056, από τις **8:00 έως τις 14:00** κάθε εργάσιμης μέρας, στην οποία θα μπορούν να απευθύνονται γονείς, κηδεμόνες ή μαθητές/τριες (εφόσον είναι ενήλικοι/ες), που είτε έχουν αξιολογηθεί, είτε απευθύνονται προς το Κ.Ε.Σ.Υ. για πρώτη φορά, για να αναζητήσουν συμβουλευτική και ψυχολογική υποστήριξη.

Επιπρόσθετα, γονείς, κηδεμόνες, μαθητές/τριες θα μπορούν να απευθύνονται στην υπηρεσία και μέσω ηλεκτρονικού ταχυδρομείου (e-mail: mail@kesy.ker.sch.gr). Στο μήνυμα θα πρέπει να αναφέρονται:

1) Ονοματεπώνυμο γονέα / κηδεμόνα

2) Ονοματεπώνυμο μαθητή/τριας, σχολείο και τάξη φοίτησης

3) Τηλέφωνο επικοινωνίας

4) Σύντομη περιγραφή του λόγου για τον οποίο αναζητείται συμβουλευτική και ψυχολογική υποστήριξη. Λαμβάνοντας τα μηνύματα θα γίνεται επικοινωνία με τον/ην αποστολέα ώστε να παρέχεται η κατάλληλη υποστήριξη αξιοποιώντας τρόπους άμεσης ή έμμεσης υποστήριξης, ηλεκτρονικά (skype ή email) ή με τηλεφωνική επικοινωνία.

Χρήσιμες επισημάνσεις για εκπαιδευτικούς και σχολεία, μαθητές και γονείς θα αναρτηθούν και στην ιστοσελίδα της υπηρεσίας.

Παρακαλούμε τους/τις κ.κ. Διευθυντές/τριες, Προϊσταμένους/ες των σχολικών μονάδων, να κοινοποιήσουν το παρόν έγγραφο στους γονείς / κηδεμόνες των μαθητών/τριών με κάθε πρόσφορο μέσο.

|  |  |
| --- | --- |
|  | **Η Προϊσταμένη**  **του Κ.Ε.Σ.Υ. Κέρκυρας**  **Ελένη Μαλαχά** |